Rozjestvenskij ble sendt ut under den russisk-japanske krig den 11. oktober 1904 fra Libau til Øst-Asia som sjef for den i største hast og ytterst tilfeldig utrustede russiske østersjøeskaderen. Allerede ved passeringen av Doggerbank i Nordsjøen vant eskadren et lite misunnelsesverdig rykte ved å beskyte (natten til 21. oktober) en britisk fiskeflåte i den tro at det var japanske mineleggere. Et fiskefartøy ble senket og fem skadet. To mann ble drept og 29 såret.